Suntažu Kangari

Suntažu Kangari ir apmēram 3-4 km gara osu vaļņveida pauguru virkne. Tie atrodas Ogres novada Suntažu pagastā, atsevišķi pauguri jau sākas apmēram 1 km austrumu virzienā no Juglas ciema centra, bet beidzas Irbīšu māju tuvumā pie Suntažiem. Tomēr Suntažu Kangaru galvenā grēda, jeb tas, kas no tās ir atlicis, stiepjas no Zīlniekiem līdz UceniemSIA "Karšu izdevniecība Jāņa sēta", Ogres novads, Rīga 2008 . Šo osu pauguru virkni rietumu daļā starp Bērzkalniņu un Bebru kalnu šķērso Levenstrauts (Lēvenurga), kurš gar Lapsu kalnu un tālāk Juglas ciemā gar Annaskalnu ieplūst Mazajā Juglā.

 Ģeogrāfija 
Ja fizioģeogrāfiskajā kartē restaurētu visus padomju laikos noraktos osu paugurus, ar nelieliem pārrāvumiem izveidotos apmēram 15—18 km gara, vaļņveida osu jeb pauguru virkne no Uceniem pie Suntažiem caur Juglu līdz Vāverkrogam. Latvijas autoceļu atlants, Rīga,2002, SIA " Karšu izdevniecība Jāņa sēta", 62.,63.lpp    Faktiski gandrīz noraktie Suntažu Kangari, Annaskalns, noraktie Gretes un Jurbalšu osi, Lielā Vīra gultas (Ķoderu) oss un Lielie Kangari ir viena pēdējā apledojuma kušanas ūdeņu veidota pauguru ķēde.Aigars Kuzmins "Ogres novads", Rīga,1996, apgāds Mācību grāmata, 13.karte 21.,97.lpp   Jau padomju laikos Suntažu Kangaros dažādu ceļu remontiem un būvniecības dēļ tika uzsākta smilts un grants ieguve, kas intensīvi norisinās arī mūsdienās. Tā rezultātā var lēst, ka lielākā daļa no osu pauguru virknes mūsdienās ir jau norakta. Daudzviet pēc pauguriem radušos līdzenumu vietā ir atsākusies tālāka, dziļāka būvmateriālu ieguve, karjeros radot pazeminājumus, bedres, ieplakas, kas nereti ir piepildītas ar ūdeņiem, radot, savdabīgus karjerezeriņus. Izstrādājot plānu un veicot Suntažu Kangaru apkārtnes rekultivācijuKarjeru rekultivācija (Tukuma novada piemērs), šo degradēto teritorijuDegradēto teritoriju klasifikācija (LLU Zemes pārvaldības un ģeodēzijas katedra)  varētu vēlāk visai veiksmīgi labiekārtot un perspektīvā izveidot pat gleznainu pagasta un visa novada mēroga rekreatīvu zonuOgres un Ikšķiles novadu Tūrisma, sporta un atpūtas kompleksa ZILIE KALNI attīstības aģentūra (rekreācijas zonas piemērs), kuru ieskauj plaši mežu masīvi.

 Galerija 

 Atsauces 

Kategorija:Latvijas reljefs